**Slovenský zväz športového rybolovu**

**Slovenský rybársky zväz – Rada Žilina**

**MO SRZ Spišská Nová Ves**

**a MsO SRZ Košice**





**Propozície**

**LRU – plávaná**

**2. liga**

**3. dvojkolo**

**16.09.2022 – 18.09.2022**

**Košice Hornád č.1b**

**4-0631-1-1**

Podľa plánu športovej činnosti na rok 2022 Slovenský zväz športového rybolovu v spolupráci so SRZ Rada Žilina, MO SRZ Spišská Nová Ves a MsO SRZ Košice usporiada 3. dvojkolo 2. ligy LRU-Plávaná.

**Účastníci pretekov:**

|  |  |  |  |
| --- | --- | --- | --- |
|  | **MO, MsO SRZ + názov družstva** | **Súčet umiestnení** | **CIPS body spolu** |
| 1 | Galanta - Rypomix | 98 | 308095 |
| 2 | Lučenec | 120 | 222540 |
| 3 | Nová Baňa | 117 | 238674 |
| 4 | Prešov B | 68 | 328410 |
| 5 | Ružomberok | 90 | 270780 |
| 6 | Sabinov | 123,5 | 212095 |
| 7 | Trnava | 69 | 290780 |
| 8 | Spiš.Nová Ves - Spiš fish | 125 | 206325 |
| 9 | Veľké Kapušany MarošMix-Tubertíny | 82 | 287245 |
| 10 | Veľký Krtíš | 64 | 316945 |
| 11 | Žilina | 99,5 | 280695 |

**Termín konania:** 16.09.2022 - 18.09.2022

**Miesto konania:** Rieka Hornád 1b 4-0631-1-1, Nad splavom v Košiciach

**Organizačný štáb:**

Riaditeľ pretekov: Michal Pacák

Garant rady SRZ: Radoslav Rolík

Hlavný rozhodca: Gabriela Hupková

Sektoroví rozhodcovia: Vladimír Hupka

Technický vedúci: Radoslav Rolík

Bodovacia komisia: Gabriela Hupková + 2 zabezpečí organizátor

Zdravotnícke zabezpečenie: na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Plávaná a aktuálnych modifikácií pre rok 2022.
* Množstvo krmiva rastlinného pôvodu je stanovené na 20 l a množstvo návnad živočíšneho pôvodu na 2,5 l (z toho môže byť max. **0,5 l neposekaných hnojákov** **/dendroben/, max. 0,5 liter kŕmnej /malej/ patentky).** Veľká patentka na chytanie bude umiestnená v samostatnej najmenšej nádobe z odmernej sady **1/8 l alebo tzv. puk**. Všetci pretekári musia mať pri kontrole živú návnadu pripravenú v sade odmerných nádob typu **„Sensas“**.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane. Dĺžka prútov je stanovená na 13 m. Tá istá dĺžka platí i pre prúty z pohárikmi.



**Špeciálne pokyny k týmto pretekom:**

* Každý pretekár musí mať pripravenú nádobu (vedro) na presýpanie a skontrolovanie krmiva, t.j. minimálne jednu prázdnu nádobu (vedro) okrem nádob, v ktorých má už pripravené krmivo.
* Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm. i) Vyhlášky 381/2018.

**Pretekárska trať:** Tok rieky Hornád, šírka koryta 50 – 55 m, hĺbka vody od 1,5 m do 3 m, dno štrkovité, na niektorých miestach s miernym nánosom bahna, bez väčších prekážok. Breh trávnatý.

**Prístup na trať:**

mapa s príjazdom zo smeru od Rožňavy mapa s príjazdom zo smeru od Prešova

**Výskyt rýb:** vyskytujú sa tu všetky druhy nížinných rýb

**Časový harmonogram:**

**Piatok 16.09.2022 povinný tréning**

08.00 – 09.00 žrebovanie boxov + presun pretekárov

09.00 vstup pretekárov do boxov + príprava pretekárov

10.00 kontrola krmiva a živej nástrahy

10.50 – 11.00 kŕmenie

11.00 – 16.00 povinný tréning

16.00 žrebovanie sektorov pretekov na sobotu

**Sobota 17.09.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 1. preteky

14.00 – 16.00 váženie, vyhodnotenie, žrebovanie sektorov na nedeľu

**Nedeľa 18.09.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 2. preteky

14.00 – 16.00 váženie, vyhodnotenie pretekov 2.ligy

**Rozpis signálov na sobotu a nedeľu:**

08.00 – 1. signál vstup pretekára do pretekárskeho stanovišťa

08.55 – 2. signál 5 minút do začiatku kontroly krmiva

09.50 – 3. signál začiatok kŕmenia

10.00 – 4. signál začiatok pretekov

13.55 – 5. signál 5 minút do konca pretekov

14.00 – 6. signál koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.
* Každý pretekár preteká na vlastnú zodpovednosť a riziko.
* Tréning na vytýčenej trati je **povinný 16.09.2022 od 11,00 do 16,00 hod**. Po tomto termíne je priestor pretekárskej trate uzatvorený. Vykonávanie lovu účastníkmi pretekov v týchto priestoroch až do začiatku pretekov je zakázaný pod sankciou diskvalifikácie. Tréning je povolený za podmienky, že ulovené ryby nebudú sieťkované, ale s náležitou opatrnosťou vrátené ihneď späť do vody.
* Každý pretekár po skončení preteku (aj tréningu) nechá po sebe vyčistené lovné miesto.

**Občerstvenie:**  informácia bude zverejnená na FB

**Ubytovanie:** usporiadateľ nezabezpečuje, možné zabezpečiť si individuálne

**Informácie o pretekoch:** Radoslav Rolík 0910 587 759

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU - plávaná.

Organizačný štáb Vám želá veľa úspechov na pretekoch.

Petrov zdar!